cyanic-selkie/wikianc huggingface dataset:
Κράντολα Βαλσάσσινα
Η Κράντολα Βαλσάσσινα (ιταλικά: Crandola Valsassina) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Μπίτο Αλμπερτίνι
Ο Μπίτο Αλμπερτίνι (ιταλικά: Bitto Albertini), (Τορίνο, 5 Σεπτεμβρίου 1923 - Ζαγκαρόλο, 22 Φεβρουαρίου 1999), ήταν Ιταλός διευθυντής φωτογραφίας, σεναριογράφος κ αι σκηνοθέτης. Ο Αλμπερτίνι χρησιμοποίησε διάφορα άλλα ψευδώνυμα, συμπεριλαμβανομένων των Αλ Άλμπερτ και Άλμπερτ Τόμας.
Καριέρα
Ο Αλμπερτίνι ξεκίνησε την καριέρα του στον κινηματογράφο κατά την διάρκεια του Β' Παγκόσμιου Πολέμου, τόσο ως βοηθός οπερατέρ όσο και ως βοηθός σκηνοθέτη.
Ήταν διευθυντής φωτογραφίας για αρκετές ταινίες της δεκαετίας του '50 και του '60, για να κάνει το σκηνοθετικό του ντεμπούτο με την ταινία "Σούπερ κόλπο των 7 δισεκατομμυρίων" το 1966.
Το 1975 σκηνοθέτησε τη "Μαύρη Εμμανουέλα", με πρωταγωνίστρια την Ινδονήσια ηθοποιό Λάουρα Γκέμσερ.
Σαιν-Μαρτέν-ντε-Σαν (Σεν-ε-Μαρν)
Το Σαιν-Μαρτέν-ντε-Σαν (γαλλικά: Saint-Martin-des-Champs) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Σαιν-Μαρτινιέν (γαλλικά: Saint-Martiniens).
Παραπομπές
Κατηγορία:Κοινότητες της Σεν-ε-Μαρν
Μητέρα Σερβία
Μητέρα Σερβία (σερβικά: Мака Србийа) ή Σέρβα Μητέρα (Српска майка ή Μητέρα Πασών των Σέρβων (Макка свих Срба) είναι η εθνική προσωποποίηση της Σερβίας, η οποία είναι το έθνος-κράτος των Σέρβων. Χρησιμοποιήθηκε μεταφορικά ως μητέρα όλων των Σέρβων. Σερβικοί εθνικοί μύθοι και ποιήματα έχουν επικαλεστεί πολλές φορές τη Μητέρα Σερβία.
19ος αιώνας
Ο συγγραφέας Ντοσιτέι Ομπράντοβιτς (1739–1811) χρησιμοποίησε εκτενώς την αναφορά στη Μητέρα Σερβία στα έργα του. Η έννοια και ο όρος χρησιμοποιήθηκαν σε πολλά πατριωτικά τραγούδια, όπως Βοστάνι Σέρμπιγε', Ω Σερβία, Αγαπημένη Μητέρα, Ω Μητέρα Σερβία'' κλπ.
Στις 24 Φεβρουαρίου 1874 συστάθηκε από τοπικούς άρχοντες η Σερβική Επιτροπή Απελευθέρωσης για το Σαντζάκι της Νις, γνωστή ως Επιτροπή της Νις. Ο ορθόδοξος ιερέας Πέταρ Ικονόμοβιτς ορκίστηκε στον χριστιανικό σταυρό και στο Ευαγγέλιο, θυμίζοντας την Συνέλευση του Ορασάκ (1804). Την ημέρα αυτή ο Ικονόμοβιτς είπε:
Περίοδος του Μεσοπολέμου
Αυτή (η Σερβία) θυσίασε εκατοντάδες χιλιάδες από τους καλύτερους γιους της, εγκατέλειψε το όνομά της, τη σημαία της, την ύπαρξή της και τελικά το αίμα του βασιλιά της. Αλλά και πάλι δεν είναι ικανοποιημένοι και θέλουν περισσότερα, θέλουν να σκοτώσουν το πνεύμα της, να σκίσουν την καρδιά της, να εξαφανίσουν κάθε ίχνος της, αλλά αυτό δεν θα γίνει ποτέ! Η Μητέρα Σερβία θα κάνει περισσότερες θυσίες, θα δεχθεί περισσότερα χτυπήματα για το καλό του βασιλιά και της πατρίδας μας, της Γιουγκοσλαβίας, αλλά θα αντέξει.
Το 1940, ο συγγραφέας Πάβλε Τάτιτς έγραψε το δραματικό έργο Μητέρα Σερβία.
Κλίμα τούνδρας
Το κλίμα τούνδρας (ταξινόμηση Κέππεν: ΕΤ όπου το Τ σημαίνει Tundra) είναι ο ένας από τους δύο υποτύπους του πολικού κλίματος. Χαρακτηρίζεται από ελάχιστο υετό και μέσες μηνιαίες θερμοκρασίες χαμηλότερες των 10 °C με έναν τουλάχιστον όμως μήνα να παρουσιάζει θερμοκρασίες ικανές να λειώσουν το χιόνι (>0 °C). Είναι το πιο ήπιο από τα πολικά κλίματα και επιτρέπει την ύπαρξη της ομώνυμης περιορισμένης βλάστησης που αποτελείται είτε από βρύα και λειχήνες (στις πιο ψυχρές περιοχές) είτε από θάμνους (στις ηπιότερες).
Καλό Χωριό Καπούτη
Το Καλό Χωριό (γνωστό και ως Καλό Χωριό Καπούτη ή Καλό Χωριό Μόρφου) είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Κλίμα τούνδρας
Πολική τούνδρα
Εντοπίζεται σε υψηλά γεωγραφικά πλάτη, μεταξύ 60° και 75° Β. Οι χειμώνες είναι μακρείς και παγωμένοι ενώ τα καλοκαίρια σύντομα και ψυχρά: διαρκούν λιγότερο από δύο μήνες και οι θερμοκρασίες δεν ξεπερνούν ποτέ τους 10 °C αλλά επιτρέπουν την ανάπτυξη βλάστησης. Η διακύμανση της θερμοκρασίας είναι μεγάλη αλλά μικρότερη αυτής των ηπειρωτικών κλιμάτων ενώ το έδαφος είναι μόνιμα παγωμένο. Το υποκλίμα αυτό εμφανίζεται στις ακτές της Γροιλανδίας, την Ισλανδία, την βόρεια Ευρασία και Βόρεια Αμερική στο Βόρειο Ημισφαίριο και στην Ανταρκτική Χερσόνησο και νότια Νότια Αμερική στο Νότιο Ημισφαίριο.
Καλό Χωριό Καπούτη
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Κλίμα τούνδρας
Αλπική τούνδρα
Είναι χαρακτηριστική περιοχών με μεγάλο υψόμετρο στην Ευρώπη, Ασία, Αμερική. Στην Ελλάδα συναντάται μόνο σε δύο περιοχές του Ολύμπου.
Βιβλιογραφία
Κατηγορία:Πολικό κλίμα
Επισκοπειό
Το Επισκοπειό είναι κοινότητα της επαρχίας Λευκωσίας στην Κύπρο.
Βρίσκεται σε υψόμετρο 335 μέτρων πάνω από τη θάλασσα και έχει πληθυσμό γύρω στους 550 κατοίκους. Είναι ένα από τα χωριά που αποτελούσαν τη μεγάλη πολιτεία της Ταμασού. Το όνομα του χωριού οφείλεται στην ύπαρξη και την λειτουργία της επισκοπής της Ταμασού, όταν η πόλη έγινε χριστιανική από τους Αποστόλους Παύλο και Βαρνάβα γύρω στο 45 μ.Χ, οι οποίοι και χειροτόνησαν πρώτον επίσκοπο τον Άγιο Ηρακλείδιο. Αναφέρεται, επίσης, ότι ήταν η έδρα των επισκόπων της Ταμασού από τα πρώτα Βυζαντινά χρόνια. Βρίσκεται στην περιοχή της Ταμασού, χτισμένο σε πεδιάδα και τα γειτονικά χωριά του είναι το Πολιτικό, τα Πέρα Ορεινής, οι Εργάτες, η Ψιμολόφου και το Αρεδιού.
Κύριο χαρακτηριστικό του Επισκοπειού είναι οι εκκλησίες του. Στο χωριό υπάρχουν πέντε (5) συνολικά ορθόδοξες εκκλησίες. Οι δύο εξ αυτών είναι αφιερωμένες στον Άγιο Νικόλαο (η παλιά και η νέα εκκλησία του Αγίου Νικολάου), ενώ η άλλη είναι αφιερωμένη στον Άγιο Μάμα. Η νέα εκκλησία του Αγίου Νικολάου, αποτελεί από το 2007 τον Καθεδρικό Ναό της Ιεράς Μητροπόλεως Ταμασού και Ορεινής. Οι άλλες δύο εκκλησίες του χωριού (ρουμάνικη και ρωσική) βρίσκονται στο προαύλιο της Ιεράς Μητροπόλεως Ταμασού και Ορεινής. Τα τελευταία χρόνια στο χωριό, αποφασίστηκε να δημιουργηθεί ή καλύτερα να ανασυσταθεί η παλαιά Επισκοπή Ταμασού, που είχε καταργηθεί από τους Λατίνους το 1222 μ.Χ. Πρώτος Μητροπολίτης Ταμασού και Ορεινής αναδείχθηκε ο Πανιερώτατος Μητροπολίτης κ.κ. Ησαΐας Κυκκώτης. Η νεοσύστατη Ιερά Μητρόπολη Ταμασού και Ορεινής, με έδρα το χωριό Επισκοπειό, στεγάζει σήμερα εκτός από το Μητροπολιτικό Μέγαρο, το Ρουμανικό Ναό της Αγίας Κυριακής και του Αγίου Ιωάννη του Ρουμάνου και τη Ρωσική Εκκλησία του Αποστόλου Ανδρέα και Ρώσων Αγίων. Η Μητρόπολη διαθέτει επίσης κατάστημα αναμνηστικών ειδών με παραδοσιακά κυπριακά προϊόντα και εικόνες, κυλικείο, παιδική χαρά, θεατρική σκηνή, αστεροσκοπείο (το οποίο βρίσκεται υπό ανέγερση) καθώς και Μουσείο εξωτερικού χώρου όπου εκθέτει μινιατούρες από σπουδαία χριστιανικά σύμβολα και ναούς, όπως τον Ναό της Αγίας του Θεού Σοφίας (Αγία Σοφία - Κωνσταντινούπολη), το Ναό της Αναστάσεως του Κυρίου (Πανάγιος Τάφος - Ιερουσαλήμ) και τον Καθεδρικό Ναό της Αγίας Σκέπης της Υπεραγίας Θεοτόκου επί της τάφρου (Καθεδρικός Ναός του Αγίου Βασιλείου - Μόσχα, Ρωσία). Το χώρο στολίζουν και άλλα σπουδαία εκθέματα, όπως αγιογραφίες Ρώσων Αγίων.
Εκτός από τα σημεία θρησκευτικού ενδιαφέροντος, στο χωριό βρίσκεται το Περιφερειακό Δημόσιο Νηπιαγωγείο Ταμασού, καθώς και ο Περιφερειακός Βρεφοπαιδοκομικός Σταθμός Ταμασού. Υπάρχουν, επιπρόσθετα, μερικά ιδρύματα όπως ο Εθνικός Σύλλογος «Παντελής Κατελάρης» που λειτουργεί και ως καφενείο του χωριού, το Κοινοτικό Συμβούλιο του Επισκοπειού, καθώς και το πρώην Δημοτικό Επισκοπειού και Παντοπωλείο Ταμασού και Ορεινής. Υπάρχει, ακόμα, παιδική χαρά, γήπεδο ποδοσφαίρου και μια μικρή πλατεία στο κέντρο του χωριού. Στο χωριό έχουν ανεγερθεί 2 μνημεία ηρώων για τους ήρωες της κοινότητας. Το πρώτο μνημείο βρίσκεται στο προαύλιο της εκκλησίας του Αγίου Μάμα, προς τιμή των ηρώων της Ε.Ο.Κ.Α. - Εθνικής Οργάνωσης Κυπρίων Αγωνιστών Παντελή Θεόδουλου Κατελάρη από το Επισκοπειό, πεσόντα ηρωικά στο χωριό Άγιος Ιωάννης Μαλούντας και Σταύρου Στυλιανίδη από την κατεχόμενη Γιαλούσα, πεσόντα ηρωικά στο Επισκοπειό για την ελευθερία της Κύπρου. Το δεύτερο μνημείο βρίσκεται στο προαύλιο της νέας εκκλησίας του Αγίου Νικολάου, στο οποίο βρίσκονται οι προτομές των ηρώων Π. Κατελάρη, Στ. Στυλιανίδη και Ν. Πετρίδη.
Τέλος, σε κοντινή απόσταση, μπορεί να επισκεφθεί κανείς την αρχαία πόλη της Ταμασού, τους τάφους των Βασιλέων και την Ιερά Μονή Αγίου Ηρακλειδίου στο γειτονικό χωριό Πολιτικό, τη κυπριακή παραδοσιακή πλατεία, το Φράγμα Ταμασού και το μονοπάτι της φύσης στο χωριό Πέρα Ορεινής, καθώς και τα υπόλοιπα γειτονικά χωριά. Το χωριό βρίσκεται σε κοντινή απόσταση από το κέντρο της πρωτεύουσας, της Λευκωσίας, αλλά και από το βουνό του Μαχαιρά. Έχει εύκολη πρόσβαση στο κέντρο της πόλης, τα βουνά και τη θάλασσα.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Λευκωσίας
Παγωμένο κλίμα
Το παγωμένο κλίμα ή κλίμα καλύμματος πάγου (ταξινόμηση Κέππεν EF όπου F σημαίνει Frost, «πάγος», «παγετός» στα γερμανικά) είναι μία εκ των υποκατηγοριών του πολικού κλίματος που χαρακτηρίζεται από θερμοκρασίες που βρίσκονται πάντα κάτω από τους 0 °C, ελάχιστο υετό, ξηρότητα και ισχυρούς ανέμους, όντας εχθρικό προς κάθε μορφή ζωής.
Είναι ίδιον κυρίως των δύο πόλων, όντας η Ανταρκτική (λόγω του ηπειρωτικού χαρακτήρα της) η περιοχή όπου εκφράζεται με μεγαλύτερη οξύτητα και φτάνοντας ακραίες θερμοκρασίες της τάξης των -70°C και -80°C. Επίσης, το κλίμα των υψηλότερων ορέων του πλανήτη, πέραν των 5000 μέτρων, είναι αρκετά παρόμοιο με αυτό των πόλων.
Ανταρκτική
Το εσωτερικό οροπέδιο της Ανταρκτικής χαρακτηρίζεται από ισχυρές διαφοροποιήσεις στη θερμοκρασία μεταξύ των μηνών ηλιοφάνειας και διαρκούς νύχτας. Τα ρεκόρ θερμοκρασίας του σταθμού του Νοτίου Πόλου είναι -13°C το καλοκαίρι και -82°C τον χειμώνα. Τα επίπεδα υετού είναι ελάχιστα και η μέτρησή τους αρκετά δύσκολη δεδομένων των ισχυρών ανέμων.
Βιβλιογραφία
Κατηγορία:Πολικό κλίμα
Λιούμπος Μιχέλ
Ο Λιούμπος Μιχέλ (σλοβακικά: Ľuboš Micheľ) (γενν. 16 Μαΐου 1968) είναι Σλοβάκος πρώην διαιτητής ποδοσφαίρου και νυν πολιτικός.
Διαιτητική καριέρα
Σε νεαρή ηλικία, ο Μιχέλ διαιτήτευσε πολλούς αγώνες στον Λίβανο. Έγινε διαιτητής της FIFA σε ηλικία 25 ετών.
Ο Μιχέλ επιλέχθηκε για να διαιτητεύσει τον τελικό του Κυπέλλου ΟΥΕΦΑ 2002-2003 στη Σεβίλλη της Ισπανίας, μεταξύ των Πόρτο και Σέλτικ.
Ο Μιχέλ διαιτήτευσε στο Ευρωπαϊκό Πρωτάθλημα του 2004, αναλαμβάνοντας 3 αγώνες, συμπεριλαμβανομένου του προημιτελικού μεταξύ Σουηδίας και Ολλανδίας. Έβγαλε 16 κίτρινες κάρτες και καμία κόκκινη, με μέσο όρο 5,33 κάρτες ανά παιχνίδι, κατατάσσοντάς τον στην 6η θέση στις κάρτες ανά παιχνίδι.
Στο ΟΥΕΦΑ Τσάμπιονς Λιγκ 2004-05, κατά τη διάρκεια του δεύτερου αγώνα των ημιτελικών μεταξύ της Λίβερπουλ και της Τσέλσι στο Άνφιλντ, όπου η γηπεδούχος ομάδα κέρδισε με 1–0 και ως εκ τούτου προκρίθηκε στον Τελικό, υπήρξε συζήτηση για το εάν ήταν «γκόλ φάντασμα» το γκολ που είχε σκοράρει ο εξτρέμ της Λίβερπουλ Λουίς Γκαρθία. Μια «αναπαράσταση» από υπολογιστή έδειξε ότι η μπάλα δεν είχε περάσει τη γραμμή και ότι ο Μιχέλ δεν θα μπορούσε να το δει από τη γωνία του, ενώ ο ειδικός κίνησης, Μάικ Σπαν, κατέληξε στο συμπέρασμα ότι ο Μιχέλ είχε πάρει τη σωστή απόφαση. Ο ίδιος ο Μιχέλ δήλωσε ότι η απόφασή του βασίστηκε στην αντίδραση του βοηθού διαιτητή.
Ο Μιχέλ επιλέχθηκε ως διαιτητής στο Ευρωπαϊκό Πρωτάθλημα του 2008, όπου διαιτήτευσε τον αγώνα του Α΄ Ομίλου μεταξύ Ελβετίας και Τουρκίας, τον αγώνα του Γ΄ Ομίλου μεταξύ Γαλλίας και Ιταλίας και τον προημιτελικό αγώνα μεταξύ Ολλανδίας και Ρωσίας.
Στις 23 Οκτωβρίου 2008 αποσύρθηκε από την ενεργό διαιτητική δραστηριότητα, λόγω προβλημάτων στον αχίλλειο τένοντα του. Ο τελευταίος του αγώνας ήταν ο αγώνας μεταξύ των ΦΚ Μεταλούργκ Ζαπορίζια και ΦΚ Μεταλίστ Χάρκιβ για το Πρωτάθλημα Ουκρανίας.
Ο Μιχέλ κατατάχθηκε ο 3ος καλύτερος διαιτητής του κόσμου το 2005 από την Διεθνής Ομοσπονδία Ιστορίας και Στατιστικής του Ποδοσφαίρου, 2ο καλύτερος το 2006 και 3ο καλύτερος το 2007.
Παγκόσμιο Κύπελλο 2002
Όταν ο Μιχέλ ανέλαβε να διευθύνει τον αγώνα Παραγουάης - Νότιας Αφρικής στο Παγκόσμιο Κύπελλο του 2002, έγινε ο πρώτος Σλοβάκος που διαιτήτευσε έναν αγώνα Τελικών Παγκοσμίου Κυπέλλου. (Τρεις Σλοβάκοι διαιτητές, Μαρτίν Μάτσκα (1958), Καρόλ Γκαλμπά (1962, 1966) και Βόιτσεχ Κρίστοφ (1982, 1986) υπολογίζονται ως Τσεχοσλοβάκοι).
Παγκόσμιο Κύπελλο 2006
Οι αγώνες του Μιχέλ θεωρήθηκαν καταιγιστικοί. Στη φάση των ομίλων ανέλαβε το παιχνίδι μεταξύ Πορτογαλίας και Μεξικού. Ο αγώνας έληξε με νίκη 2-1 για την Πορτογαλία. Έβγαλε 8 κίτρινες κάρτες, απέβαλε έναν παίκτη για θέατρο, έδωσε δύο πέναλτι και απέρριψε αξίωση για ένα πέναλτι στο δεύτερο ημίχρονο.
Στη Φάση των 16, ανέλαβε την ευθύνη του αγώνα Βραζιλία - Γκάνα, τον οποίο κέρδισε η Βραζιλία με 3–0. Απέβαλε έναν παίκτη από τη Γκάνα για θέατρο και διέταξε τον προπονητή της Γκάνας, Ράτομιρ Ντούικοβιτς, να αποχωρήσει από το γήπεδο, αφού ο προπονητής μάλωσε μαζί του για ένα γκολ οφσάιντ.
Ο Μιχέλ διαιτήτευσε την ήττα της Αργεντινής στα προημιτελικά από τη γηπεδούχο Γερμανία, η οποία ήταν ισόπαλη 1–1, πήγε στην παράταση και έληξε στα πέναλτι. Κατά τη διάρκεια του αγώνα μοίρασε 7 κίτρινες κάρτες. Ο Μιχέλ έδωσε κόκκινη κάρτα στον αναπληρωματικό της Αργεντινής, Λεάντρο Κουφρέ, επειδή κλώτσησε τον Περ Μερτεζάκερ κατά τη διάρκεια αψιμαχίας μετά τον αγώνα, που αφορούσε τις δύο ομάδες και ορισμένα μέλη του προπονητικού τους επιτελείου.
Μετέπειτα καριέρα
Ο Μιχέλ ήταν διευθυντής ενός εργοστασίου ελαστικών αυτοκινήτων εκτός της διαιτησίας και προηγουμένως δάσκαλος. Μιλάει αγγλικά, ρωσικά, γερμανικά και πολωνικά, εκτός από τη μητρική του, τα σλοβακικά. Ίδρυσε την εταιρεία Talent για να υποστηρίξει νεαρούς Σλοβάκους ποδοσφαιριστές. Ο Μιχέλ είναι μέλος του Εθνικού Συμβουλίου της Σλοβακικής Δημοκρατίας από το 2006.
Στις 27 Οκτωβρίου 2008, ο Μιχέλ υπέγραψε συμβόλαιο με την ΦΚ Σαχτάρ Ντονέτσκ ως επικεφαλής του τμήματος διεθνών αγώνων.
Για ένα σύντομο χρονικό διάστημα μεταξύ 2006 και 2010, ο Μιχέλ υπηρέτησε ως βουλευτής στο Σλοβακικό Κοινοβούλιο, όπου εξελέγη στις εκλογές του 2006.
Μεταξύ Δεκεμβρίου 2015 και Νοεμβρίου 2018, εργάστηκε στον ΠΑΟΚ ως αθλητικός διευθυντής και πρόεδρος. Από το Σεπτέμβριο του 2021, ο Μιχέλ υπηρετεί ως πρόεδρος της 1. ΦΚ Τάτραν Πρέσοβ.
Τον Οκτώβριο του 2022, ο Μιχέλ έθεσε υποψηφιότητα για δήμαρχος του Πρέσοβ, ανεπιτυχώς.
Κρεμέλλα
Η Κρεμέλλα (ιταλικά: Cremella) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Σαιν-Μαρτέν-ντυ-Μποσέ
Το Σαιν-Μαρτέν-ντυ-Μποσέ (γαλλικά: Saint-Martin-du-Boschet) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Σεν-ε-Μαρν
Τσαμλίκιοϊ
Το Τσαμλίκιοϊ είναι χωριό της επαρχίας Λέφκε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Καλό Χωριό Σολέας. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Λέφκε
Κρεμένο
Το Κρεμένο (ιταλικά: Cremeno) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Κηδεία της πριγκίπισσας Νταϊάνας
Η κηδεία της πριγκίπισσας Νταϊάνας, ξεκίνησε το Σάββατο 6 Σεπτεμβρίου 1997 στις 9:08στο Λονδίνο, όταν η καμπάνα του τενόρου του Αβαείου του Γουέστμινστερ άρχισε να χτυπά για να σηματοδοτήσει την αναχώρηση του κορτεζιού από το Παλάτι του Κένσινγκτον. Το φέρετρο μεταφέρθηκε από το παλάτι σε μια άμαξα από αναβάτες του King's Troop και συνοδευόταν από έφιππη αστυνομία κατά μήκος του Χάιντ Παρκ στο παλάτι του Αγίου Ιακώβου, όπου το σώμα της Νταϊάνας παρέμεινε για πέντε ημέρες πριν μεταφερθεί στο παλάτι του Κένσινγκτον. Η σημαία της Ένωσης στην κορυφή του παλατιού κατέβηκε στο μεσίστιο. Η επίσημη τελετή πραγματοποιήθηκε στο Αββαείο του Γουέστμινστερ στο Λονδίνο και ολοκληρώθηκε στον χώρο ανάπαυσης στο Άλθορπ.
Δύο χιλιάδες άτομα παρακολούθησαν την τελετή στο Αβαείο του Γουέστμινστερ ενώ το βρετανικό τηλεοπτικό κοινό ήταν 32.10 εκατομμύρια κατά μέσο όρο, ένα από τα υψηλότερα νούμερα τηλεθέασης ποτέ στο Ηνωμένο Βασίλειο. Υπολογίζεται ότι 2 έως 2,5 δισεκατομμύρια άνθρωποι παρακολούθησαν το γεγονός παγκοσμίως, καθιστώντας το ένα από τα μεγαλύτερα τηλεοπτικά γεγονότα στην ιστορία.
Κηδεία
Το φέρετρο της Νταϊάνα, ντυμένο με το βασιλικό πρότυπο με περίγραμμα ερμίνας (δηλαδή το πρότυπο των Άλλων Μελών), μεταφέρθηκε στο Λονδίνο από το Νοσοκομείο Σαλπετριέρ, μέσω της αεροπορικής βάσης Βελιζί-Βιλακουμπλαί στον σταθμό της Βασιλικής Πολεμικής Αεροπορίας RAF Northolt από τον πρώην σύζυγο της Νταϊάνα, Κάρολο, Πρίγκιπα του Ουαλία και οι δύο αδερφές της στις 31 Αυγούστου 1997. Αφού μεταφέρθηκε σε ιδιωτικό νεκροτομείο, τοποθετήθηκε στο Βασιλικό Παρεκκλήσι, στο Παλάτι του Αγίου Ιακώβου, και αργότερα μεταφέρθηκε στο Παλάτι του Κένσινγκτον το βράδυ πριν από την κηδεία.
Το σχέδιο κηδείας για τη Βασίλισσα Μητέρα, με την κωδική ονομασία Επιχείρηση Γέφυρα Τέι, είχε δοκιμαστεί για 22 χρόνια και χρησιμοποιήθηκε ως βάση για την κηδεία της Νταϊάνα. Ωστόσο, η εκδήλωση δεν ήταν μια κρατική κηδεία. Αντίθετα, ήταν μια βασιλική τελετουργική κηδεία που περιελάμβανε βασιλικές δοξασίες και Αγγλικανική νεκρική λειτουργία. Μια μεγάλη έκθεση λουλουδιών τοποθετήθηκε στις πύλες του παλατιού του Κένσινγκτον και του παλατιού του Μπάκιγχαμ. Οκτώ μέλη των Φρουρών της Ουαλίας συνόδευσαν το φέρετρο της Νταϊάνα, ντυμένο στο βασιλικό πρότυπο με περίγραμμα ερμίνας, στη διαδρομή μιας ώρας και σαράντα επτά λεπτών στους δρόμους του Λονδίνου. Πάνω από το φέρετρο υπήρχαν τρία στεφάνια με λευκά λουλούδια από τον αδελφό της, τον κόμη Σπένσερ, και τους γιους της, τον πρίγκιπα Γουίλιαμ και τον πρίγκιπα Χάρι. Στο φέρετρό της υπήρχε και ένα γράμμα από τον πρίγκιπα Χάρι που απευθυνόταν στη «Μούμια». Στο Παλάτι του Αγίου Τζέιμς, ο πρίγκιπας Φίλιππος, ο πρίγκιπας της Ουαλίας, οι γιοι της και ο αδερφός της ενώθηκαν για να περπατήσουν πίσω. Πεντακόσιοι εκπρόσωποι διαφόρων φιλανθρωπικών οργανώσεων με τις οποίες είχε συμμετάσχει η Πριγκίπισσα ενώθηκαν από πίσω τους στο νεκροταφείο. Ο Άλαστερ Κάμπελ αργότερα αποκάλυψε στα ημερολόγιά του ότι η κυβέρνηση και η βασιλική οικογένεια φοβούνταν για την ασφάλεια του πρίγκιπα Καρόλου, πιστεύοντας ότι θα δεχόταν επίθεση από το πλήθος, έτσι εξασφάλισαν ότι θα συνοδεύεται από τους γιους του. Ο πρίγκιπας Φίλιππος, ο δούκας του Εδιμβούργου, αρχικά αντιτάχθηκε στην ιδέα να συμμετάσχουν ο Γουίλιαμ και ο Χάρι στη νεκρώσιμη ακολουθία, αλλά τελικά αποφάσισε να περπατήσει δίπλα τους, λέγοντας στους εγγονούς του «Θα περπατήσω αν περπατήσετε». Ο Γουίλιαμ αργότερα περιέγραψε την εμπειρία ως «ένα από τα πιο δύσκολα πράγματα που έχω κάνει ποτέ» και ο Χάρι ανέφερε ότι κανένα παιδί «δεν πρέπει να του ζητηθεί να κάνει» αυτό που έκανε. Ωστόσο, ο Γουίλιαμ είδε την πράξη ως αναγκαιότητα για τη διατήρηση της «ισορροπίας μεταξύ καθήκοντος και οικογένειας» και ο Χάρι είπε ότι ήταν «πολύ χαρούμενος» που συμμετείχε στην πομπή.
Στη συνέχεια, το φέρετρο πέρασε από τα Ανάκτορα του Μπάκιγχαμ όπου τα μέλη της βασιλικής οικογένειας περίμεναν έξω. Η βασίλισσα Ελισάβετ Β' έσκυψε το κεφάλι της καθώς περνούσε. Περισσότεροι από ένα εκατομμύριο άνθρωποι παρατάχθηκαν στους δρόμους του Λονδίνου και λουλούδια έπεσαν βροχή στην πομπή από τους περαστικούς. Ανεγέρθηκαν δύο οθόνες για τη μετάδοση της υπηρεσίας του Αβαείου του Γουέστμινστερ στο Χάιντ Παρκ. σύνδεσμος=//upload.wikimedia.org/wikipedia/commons/thumb/c/cc/Westminster_abbey_west.jpg/170px-Westminster_abbey_west.jpg|δεξιά|μικρογραφία| Η δυτική πόρτα του Αβαείου του Γουέστμινστερ, ο χώρος της κηδείας Η τελετή στο Αβαείο του Γουέστμινστερ άνοιξε στις 11:00 BST και διήρκεσε μία ώρα και δέκα λεπτά. Η βασιλική οικογένεια τοποθέτησε στεφάνια δίπλα στο φέρετρο της Νταϊάνα παρουσία των εν ζωή πρώην πρωθυπουργών της Βρετανίας – Τζον Μέιτζορ, Μάργκαρετ Θάτσερ, Τζέιμς Κάλαχαν και Έντουαρντ Χιθ – και του πρώην συντηρητικού βουλευτή Ουίνστον Τσώρτσιλ, εγγονού του πρωθυπουργού της εποχής του Β’ Παγκοσμίου Πολέμου, Σερ Ουίνστον Τσώρτσιλ.. Διεθνείς προσκεκλημένοι ήταν ο Κλιφ Ρίτσαρντ, η Πρώτη Κυρία των ΗΠΑ Χίλαρι Κλίντον και ο πρώην υπουργός Εξωτερικών Χένρυ Κίσινγκερ, ο Ουίλιαμ Κρόου, η Γαλλίδα Πρώτη Κυρία Μπερναντέτ Σιράκ, η Πρώτη Κυρία της Αιγύπτου Σουζάν Μουμπάρακ, η Νουρ της Ιορδανίας, ο Τομ Χανκς, ο Στίβεν Σπίλμπεργκ, ο Έλτον Τζον, ο Τζορτζ Μάικλ, ο Κρις ντε Μπεργκ, ο Μίχαελ Μπάριμορ, η Μαράια Κάρεϊ, ο Ρίτσαρντ Μπράνσον, ο Λουτσιάνο Παβαρόττι, ο Τομ Κρουζ, η Νικόλ Κίντμαν, ο Ρίτσαρντ Ατένμπορο, η Ρούμπι Βαξ, καθώς και ο Ίμραν Χαν και η τότε σύζυγός του, Τζεμίμα Γκόλντσμιθ. Ο πρωθυπουργός, Τόνι Μπλερ, διάβασε ένα απόσπασμα από την Πρώτη Επιστολή προς Κορινθίους, Κεφάλαιο 13: «Και τώρα μένει πίστη, ελπίδα, αγάπη, αυτά τα τρία· αλλά το μεγαλύτερο από αυτά είναι η αγάπη». Μεταξύ άλλων προσκεκλημένων ήταν ο Βασιλιάς της Ισπανίας, η Πριγκίπισσα Μάργκριετ της Ολλανδίας, ο διάδοχος και διάδοχος της Ιαπωνίας, ο τέως Κωνσταντίνος Β΄ της Ελλάδας και ο πρόεδρος της Νότιας Αφρικής Νέλσον Μαντέλα.
Ο Αρχιεπίσκοπος του Καντέρμπερι, Τζορτζ Κάρεϊ, και ο κοσμήτορας του μίστερ Ουέσλι Καρ, ήταν επίσης παρόντες στο αβαείο και παρέδωσαν την προσφορά, τις προσευχές και τον έπαινο. Τη λειτουργία τραγούδησε η Χορωδία του Αββαείου του Γουέστμινστερ και διηύθυνε ο οργανίστας και Άρχοντας των Χορωδιών, Μαρτίν Νέαρι. Ο οργανίστας ήταν ο Μάρτιν Μπέικερ. Η μουσική πριν από τη λειτουργία περιλάμβανε τον ύμνο "Eventide", " Adagio in E ", τον ύμνο " Rhosymedre ", Ich ruf zu dir, Herr Jesu Christ, BWV 639, " Fantasia in C minor, BWV 537 ", " Adagio in Σολ ελάσσονα», «Συμφωνία Νο. 9», ο Κανόνας του Παχέλμπελ (που λανθασμένα αναγνωρίστηκε από τον σχολιαστή ως το Adagio του Αλμπινόνι) και η Παραλλαγή IX (Adagio) «Nimrod» . Η Αγγλικανική λειτουργία άνοιξε με το παραδοσιακό τραγούδι «God Save the Queen». Η κηδεία ξεκίνησε με τη χορωδία να τραγουδά τις Funeral Sentence, που συνέθεσαν οι Ουίλιαμ Κροφτ και Χένρυ Πέρσελ . Κομμάτια των Μπαχ, Ντβόρζακ, Σανς, Χολστ και άλλων συνθετών παίχτηκαν σε όλη την τελετή. Οι ύμνοι ήταν I Ww to Thee, My Country, του Σέσιλ Σπρινγκ-Ράις σε μελωδία του Χολστ. The King of Love My Shepherd Is του Χένρι Μπέικερ στο τραγούδι Dominus Regit Me του Τζον Μπάκους Ντάικς; Κάνε με ένα κανάλι της ειρήνης σου στη μελωδία του Σεμπάστιαν Τεμπλ και Οδηγήστε με, ω μεγάλε Λυτρωτά, του Γουίλιαμ Γουίλιαμς στη μελωδία Cwm Rhondda του Τζον Χιουζ. Το άσμα Libera me τραγουδήθηκε από τους τραγουδιστές του BBC, μαζί με τη Λιν Ντόσον, σε μελωδία από τον Τζουζέπε Βέρντι.
Κατά τη διάρκεια της λειτουργίας, ο Έλτον Τζον τραγούδησε μια διασκευή του 1997 του " Candle in the Wind ", με νέους στίχους γραμμένους ως φόρο τιμής στη Νταϊάνα. Είχε επικοινωνήσει με τον συγγραφικό του συνεργάτη Μπέρνι Ταουπίν, ζητώντας του να αναθεωρήσει τους στίχους του τραγουδιού του αφιερώματος της Μέριλιν Μονρόε το 1973 "Candle in the Wind" για να τιμήσει την Νταϊάνα, και ο Ταουπίν ξανάγραψε το τραγούδι ανάλογα. Μόλις ένα μήνα πριν τον θάνατο της Νταϊάνα είχε φωτογραφηθεί να παρηγορεί τον Τζον στην κηδεία του κοινού τους φίλου Τζιάνι Βερσάτσε. Τα αρχεία που κυκλοφόρησαν από τα Εθνικά Αρχεία έδειξαν ότι ο κοσμήτορας του Ουέστμινστερ, Γουέσλι Καρ, είχε προσφύγει προσωπικά σε ανώτερους βοηθούς στο παλάτι για να εξασφαλίσουν την παράσταση του Τζον στην κηδεία, επιμένοντας «να συμπεριληφθεί κάτι από τον σύγχρονο κόσμο που αντιπροσώπευε η πριγκίπισσα». Μια σόλο παράσταση από έναν σαξοφωνίστα είχε θεωρηθεί ως δεύτερη επιλογή.
Η αδερφή της Νταϊάνα, η Σάρα, έκανε την πρώτη ανάγνωση, ένα ποίημα με τίτλο Turn Again To Life από τη Μαίρη Λι Χολ, και η άλλη αδερφή της Τζέιν έκανε τη δεύτερη ανάγνωση, ένα ποίημα με τίτλο Time Is Take from Music and Other Poems του Χένρι βαν Ντάικ. Ο αδερφός της Κάρολος έδωσε το εγκώμιο, στο οποίο επέπληξε τόσο τη βασιλική οικογένεια όσο και τον Τύπο για τη μεταχείριση της αδελφής του. «Είναι ένα σημείο να θυμόμαστε ότι από όλες τις ειρωνείες για την Νταϊάνα, ίσως η μεγαλύτερη ήταν αυτή – ένα κορίτσι που δόθηκε το όνομα της αρχαίας θεάς του κυνηγιού ήταν, τελικά, το πιο κυνηγητό άτομο της σύγχρονης εποχής», είπε ο Σπένσερ. κατά την ομιλία του.
Το «Song for Athene» του Βρετανού συνθέτη Τζων Τάβενερ, με κείμενο της Μητέρας Θέκλας, Ελληνορθόδοξης μοναχής, βγαλμένο από την ορθόδοξη λειτουργία και τον Άμλετ του Σαίξπηρ, τραγουδήθηκε καθώς το κορτέζ της Νταϊάνα έφευγε από τον κεντρικό ναό του Αβαείου του Γουέστμινστερ. Ακολούθησε μετά από σιωπή ενός λεπτού, μισοπνιχτή αλλαγή που χτυπούσε στις δέκα καμπάνες του Αβαείου.
Την ίδια μέρα, τελέστηκαν εκδηλώσεις μνήμης και εκδηλώσεις προς τιμήν της Πριγκίπισσας σε διάφορες πόλεις και κωμοπόλεις σε όλο το Ηνωμένο Βασίλειο και πολλοί δρόμοι παρέμειναν έρημοι με τον πληθυσμό να παρακολουθεί την κηδεία στα σπίτια τους. Στο Μάντσεστερ, η εθνική σιγή ξεκίνησε με «μια βυσσινί φωτοβολίδα που εκτοξεύτηκε με όλμο από την οροφή του βικτοριανού δημαρχείου» και ολοκληρώθηκε «με το χτύπημα μιας μόνο πνιγμένης καμπάνας». Ο κόσμος συγκεντρώθηκε στην πλατεία Άλμπερτ και επισκέφτηκε το Δημαρχείο για να υπογράψει το βιβλίο συλλυπητηρίων. Ο λόρδος δήμαρχος, Τζέρι Κάρολ, κατέθεσε μια ανθοδέσμη ως φόρο τιμής στην Πριγκίπισσα εκ μέρους της πόλης. Στο Μπόλτον πραγματοποιήθηκε επιμνημόσυνη δέηση με παρευρισκόμενους ηγέτες από όλες τις εκκλησίες, ενώ ακολούθησε μια άλλη επιμνημόσυνη δέηση στον Καθεδρικό Ναό του Μπλάκμπερν. Στο Λίβερπουλ οι άνθρωποι συγκεντρώθηκαν στον Ενοριακό Ναό της Παναγίας και του Αγίου Νικολάου για να αποτίσουν τα σέβη τους. Στη Σκωτία, η κηδεία μεταδόθηκε στους πενθούντες στις οθόνες που είχαν στηθεί στο Θέατρο Ρος στο Εδιμβούργο. Πραγματοποιήθηκε μνημόσυνο προς τιμήν της Νταϊάνα, στην οποία χοροστάτησε ο ιερέας της Βασίλισσας στη Σκωτία, Τσαρλς Ρόμπερτσον. Στο Ντέρι, ο δήμαρχος και ο αντιδήμαρχος κατέθεσαν στεφάνι στο μνημείο των πεσόντων Cenotaph στην πόλη. Μεγάλα πλήθη εμφανίστηκαν στους δρόμους του Κάρντιφ για να παρακολουθήσουν την κηδεία στις οθόνες. Πραγματοποιήθηκε λειτουργία στον Καθεδρικό Ναό του Λάνταφ, στην οποία συμμετείχαν 700 καλεσμένοι, συμπεριλαμβανομένου του Υπουργού Εξωτερικών για την Ουαλία Ρον Ντέιβις, του Λόρδου Δήμαρχου του Κάρντιφ, Μαξ Φίλιπς, καθώς και βουλευτών και εθελοντών από τις φιλανθρωπικές οργανώσεις της Νταϊάνα. Τα διόδια στις Γέφυρες Σέβερν παρέμειναν κλειστά κατά τη διάρκεια της μονόλετπτης εθνικής σιγής.
Η ιρλανδική εθνική σημαία κυμάτιζε επίσης μεσίστια σε όλα τα κρατικά κτίρια την ημέρα της κηδείας της Νταϊάνα. Την ίδια ημέρα, πραγματοποιήθηκε επιμνημόσυνη δέηση στον Εθνικό Καθεδρικό Ναό της Ουάσιγκτον και παρακολούθησαν 2.170 άτομα, συμπεριλαμβανομένου του Βρετανού πρεσβευτή Τζον Κερ, του πρεσβευτή των ΗΠΑ στα Ηνωμένα Έθνη Μπιλ Ρίτσαρντσον και της προέδρου της εκτελεστικής επιτροπής The Washington Post Κάθριν Γκράχαμ. Στην Τόνγκα, μια ομάδα θρηνητών οργάνωσε ένα παραδοσιακό ξύπνημα, ή ποτζιπότζι, μετά την κηδεία. Την Κυριακή, 7 Σεπτεμβρίου, πραγματοποιήθηκε μια πρόσθετη λειτουργία για την Νταϊάνα στο Αβαείο του Γουέστμινστερ ως απάντηση στη λαϊκή απαίτηση.
Ταφή
σύνδεσμος=//upload.wikimedia.org/wikipedia/commons/thumb/5/50/Princess_Diana%27s_Island%2C_Althorp_-_geograph.org.uk_-_50660.jpg/220px-Princess_Diana%27s_Island%2C_Althorp_-_geograph.org.uk_-_50660.jpg|δεξιά|μικρογραφία| Αεροφωτογραφία του [[Άλθορπ|Άλθρορπ: το σπίτι είναι πάνω δεξιά. Η Νταϊάνα είναι θαμμένη στο μικρό νησί στη μέση της διακοσμητικής Στρογγυλής Οβάλ λίμνης.]] Η ταφή έγινε ιδιωτικά αργότερα την ίδια μέρα. Παρόντες ήταν ο πρώην σύζυγος της Νταϊάνα, οι γιοι, η μητέρα, τα αδέρφια, ένας στενός φίλος και ένας κληρικός. Το σώμα της Νταϊάνα ήταν ντυμένο με ένα μαύρο μακρυμάνικο, μάλλινο κοκτέιλ φόρεμα μήκους τριών τετάρτων, σχεδιασμένο από την Κάθριν Ουόλκερ που είχε επιλέξει μερικές εβδομάδες πριν, ένα μαύρο καλσόν και ένα ζευγάρι μαύρα παπούτσια. Στα χέρια της τοποθετήθηκε ένα σετ από κομπολόγια, ένα δώρο που είχε λάβει από τη Μητέρα Τερέζα, η οποία πέθανε την ίδια εβδομάδα με την Νταϊάνα. Στα χέρια της υπήρχε επίσης μια φωτογραφία των γιων της, μια φωτογραφία που ταξίδευε μαζί της και είχε βρεθεί στην τσάντα της. Ο Πολ Μπάρελ φέρεται να τράβηξε επίσης μερικές φωτογραφίες του πρίγκιπα Χάρι και του πρίγκιπα Ουίλιαμ κάτω από το γυάλινο μπουντουάρ από το διαμέρισμά της στο Παλάτι του Κένσινγκτον και τις έβαλε επίσης στο φέρετρό της. Ο τάφος της είναι σε νησί (52.28308°N, -1.00028°W ) στους χώρους του Πάρκου Άλθορπ, του σπιτιού της οικογένειας Σπένσερ εδώ και αιώνες. Το έδαφος καθαγιάστηκε από τον Επίσκοπο του Πίτερμπορο πριν από την ταφή.
Στην τελετή αφαιρέθηκε το Royal Standard που είχε καλύψει το φέρετρο. Ο Πολ Μπάρελ, ο πρώην μπάτλερ της Νταϊάνα, ισχυρίστηκε ότι το πρότυπο είχε αφαιρεθεί από τον αδελφό της Νταϊάνα λίγες στιγμές πριν την ταφή της και αντικαταστάθηκε με τη σημαία της οικογένειας Σπένσερ. Υποστήριξε ότι ο Κόμης είπε ότι «αυτή (η Νταϊάνα) είναι τώρα Σπένσερ». Ο Burrell καταδίκασε επίσης την κίνηση, λέγοντας στην Daily Mirror ότι «είχε να κάνει περισσότερο με τον πόλεμο της Οικογένειας Σπένσερ εναντίον του Οίκου του Ουίνδσορ παρά να κάνει αυτό που θα ήθελε η Νταϊάνα. Ήταν ακατάλληλο και ασεβές. Ήξερα ότι δεν ήταν αυτό που θα ήθελε η Νταϊάνα. Με αυτή την πράξη, ο αδερφός της στερούσε από την πριγκίπισσα την κατάλληλη θέση στη ζωή – μια ιδιότητα για την οποία ήταν περήφανη». Ο κόμης Σπένσερ χαρακτήρισε τα σχόλια του Μπάρελ "βλαβερά ψέματα" και είπε σε μια δήλωση: "Το πρότυπο της Βασίλισσας αφαιρέθηκε ως μέρος της τελετής από τον αξιωματικό της με αξιοπρεπή και προσυμφωνημένο τρόπο".
Το αρχικό σχέδιο ήταν να ταφεί η Νταϊάνα στο θησαυροφυλάκιο της οικογένειας Σπένσερ στην τοπική εκκλησία στο κοντινό Γκρέιτ Μπρίγκτον, αλλά ο Λόρδος Σπένσερ είπε ότι ανησυχούσε για τη δημόσια ασφάλεια και την έφοδο επισκεπτών που θα μπορούσε να κατακλύσει το Γκρέιτ Μπρίγκτον. Αποφάσισε ότι η Νταϊάνα θα ταφεί όπου ο τάφος της θα μπορούσε εύκολα να φροντιστεί και θα επισκεπτόταν ιδιωτικά ο Γουίλιαμ, ο Χάρι και άλλοι συγγενείς του Σπένσερ.
Το νησί βρίσκεται σε μια διακοσμητική λίμνη γνωστή ως The Round Oval στους κήπους του Πάρκου Άλθορπ. Ένα μονοπάτι με τριάντα έξι βελανιδιές, που σηματοδοτούν κάθε χρόνο της ζωής της, οδηγεί στο Οβάλ. Τέσσερις μαύροι κύκνοι κολυμπούν στη λίμνη. Μέσα στο νερό υπάρχουν νούφαρα, τα οποία, εκτός από λευκά τριαντάφυλλα, ήταν τα αγαπημένα λουλούδια της Νταϊάνα. Στο νότιο άκρο του Στρογγυλού Οβάλ βρίσκεται το Summerhouse, παλαιότερα στους κήπους του Admiralty House, στο Λονδίνο, και τώρα έχει προσαρμοστεί για να λειτουργεί ως μνημείο της Νταϊάνα. Ένα αρχαίο δενδροκομείο βρίσκεται κοντά, το οποίο περιέχει δέντρα που φυτεύτηκαν από την οικογένεια. Η απόφαση της οικογένειας Σπένσερ να θάψει την πριγκίπισσα σε αυτή την απομονωμένη —και ιδιωτική— τοποθεσία τους επέτρεψε να επισκεφτούν τον τάφο της ιδιωτικά.
Το πάρτι της ταφής παρασχέθηκε από το 2ο τάγμα, το Βασιλικό Σύνταγμα της Πριγκίπισσας της Ουαλίας (Queen's and Royal Hampshires), στους οποίους δόθηκε η τιμή να μεταφέρουν την Πριγκίπισσα απέναντι στο νησί και να την αναπαύσουν. Η Νταϊάνα ήταν Αρχιστράτηγος του Συντάγματος από το 1992 έως το 1996.
Εξωτερικοί σύνδεσμοι
Κατηγορία:Μοναρχία του Ηνωμένου Βασιλείου Κατηγορία:Σελίδες με μη επιθεωρημένες μεταφράσεις
Κατηγορία:Κηδείες Κατηγορία:Μοναρχία του Ηνωμένου Βασιλείου Κατηγορία:Νταϊάνα, πριγκίπισσα της Ουαλίας
Σαιν-Μαρτέν-αν-Μπιέρ
Οι κάτοικοί του είναι γνωστοί ως Σαιν-Μαρτινουά (γαλλικά: Saint-Martinois).
Παραπομπές
Κατηγορία:Κοινότητες της Σεν-ε-Μαρν
Ντέρβιο
Το Ντέρβιο (ιταλικά: Dervio) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Σαιν-Μερί
Το Σαιν-Μερί (γαλλικά: Saint-Méry) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μεντερισιέν (γαλλικά: Médériciens).
Παραπομπές
Κατηγορία:Κοινότητες της Σεν-ε-Μαρν
Ντόριο
Το Ντόριο (ιταλικά: Dorio) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Κριστίνα Καστάνιο
Η Κριστίνα Καστάνιο Γκόμεζ (γεννημένη στις 30 Οκτωβρίου 1978) είναι μια Ισπανίδα ηθοποιός γνωστή για τον ρόλο της Judith Becker στη επιτυχημένη σειρά La que se avecina.
Βιογραφία
Η Καστάνιο γεννήθηκε στις 30 Οκτωβρίου 1978 στη Βιλάλμπα της επαρχίας Lugo.
Έγινε γνωατή στη Γαλικία χάρη στο ρόλο της ως Paula Barreiro στη τηλεοπτική σειρά της Γαλικίας Pratos combinados.
Το 2000 της ήρθε η ευκαιρία να συμμετάσχει στο καστ μιας άλλης σειράς, αυτή τη φορά σε εθνικό επίπεδο που ονομάζεται Al salir de clase (φεύγοντας από την τάξη). Ήταν ένας ρόλος για το καλοκαίρι, αλλά παρέμεινε εκεί μέχρι το τέλος της σειράς, το 2002. Έτσι, άφησε το Pratos combinados, αφήνοντας τον χαρακτήρα της να παίξει η María Castro, ηθοποιός με την οποία θα συμπρωταγωνιστήσει αργότερα στην ταινία Días azules, και έγινε μια από τις πιο υποσχόμενες νέες ηθοποιούς της σειράς Telecinco.
Το 1999 εργάστηκε μαζί με την Concha Velasco στο θεατρικό έργο Las manzanas del viernes (Τα μήλα της Παρασκευής).
Το 2005 επέστρεψε στο TVG για μια άλλη σειρά, το 4º sen ascensor (στα Γαλικιανά, Τέταρτος [όροφος] χωρίς ασανσέρ).
Ήταν μέλος του καστ στη σειρά του Telecinco, La que se avecina ως Judith Becker, ψυχολόγος που κάνει θεραπεία σε όλους τους γείτονες στο συγκρότημα διαμερισμάτων της, Mirador de Montepinar. Εμφανίστηκε από την 3η σεζόν έως την 9η, αφήνοντας τη σειρά το 2016.
Είναι η ανιψιά του ραδιοφωνικού εκφωνητή Pepe Domingo Castaño.
Επιπλέον
Κατηγορία:Ισπανοί ηθοποιοί
Ντολτσάγκο
Το Ντολτσάγκο (ιταλικά: Dolzago) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
CMS (πείραμα)
Το πείραμα CMS προέρχεται από το όνομα του ανιχνευτή Compact Muon Solenoid ο οποίος μεταφράζεται  ως Συμπαγές Μιονικό Σωληνοειδές. Πρόκειται για ένα από τα πειράματα της σωματιδιακής φυσικής του Μεγάλου Επιταχυντή Αδρονίων (LHC) του CERN.
Ο ανιχνευτής CMS είναι τοποθετημένος μέσα σε μια υπόγεια σήραγγα στο γαλλικό χωριό Cessy, κοντά στα σύνορα με την Ελβετία, στην περιοχή της Γενεύης. Είναι μια σύμπραξη μεταξύ περισσοτέρων από 3.800 επιστήμονες, από 43 χώρες, οι οποίοι εργάζονται σε 199 επιστημονικά ιδρύματα. Ο ανιχνευτής έχει κυλινδρικό σχήμα μήκους 21 μέτρων και διαμέτρου 16 μέτρων και ζυγίζει περίπου 12.500 τόνους.
Ιστορικό πλαίσιο
Ένας άλλος ανιχνευτής, ο ATLAS, ο οποίος ενεργοποιήθηκε για πρώτη φορά στο CERN, στις 20 Νοεμβρίου 2006, χτίστηκε σε αντιδιαμετρική θέση στο δακτύλιο του LHC και μελετάει τα ίδια φαινόμενα φυσικής με τον CMS αλλά με διαφορετικές τεχνολογίες ανίχνευσης. Ο ATLAS και ο CMS έχουν ανταγωνιστική σχέση αλλά συγχρόνως αλληλοσυμπληρώνονται για τη διασταύρωση μετρήσεων ακριβείας και σημαντικών ανακαλύψεων.
Ιστορικά, οι δυο αυτοί ανιχνευτές διαδέχονται τους ανιχνευτές CDF και του DO του Tevatron (ένας επιταχυντής πρωτονίων-αντιπρωτονίων που βρίσκεται στην Fermilab, κοντά στο Σικάγο και ο οποίος λειτούργησε από το 1983 μέχρι το 2011.)
Στόχοι
Οι κυριότεροι στόχοι του πειράματος είναι:
-να επιβεβαιώνει με ακρίβεια μετρήσεις σχετικά με το Καθιερωμένο Πρότυπο της Φυσικής
-να ανακαλύψει το μποζόνιο του Χιγκς, στόχος που επιτεύχθηκε το 2012
- να εξερευνήσει την φυσική στη κλίμακα των Tev.
-να αναζητήσει ενδείξεις της φυσικής πέρα από το Καθιερωμένο Μοντέλο, όπως αυτές της υπερσυμμετρίας
-να μελετήσει το πλάσμα των κουάρκ και γκλουονίων μέσα από τις συγκρούσεις βαρέων ιόντων. Ένα άλλο πείραμα του LHC, το Alice είναι αφιερωμένο σε αυτή την μελέτη.
Κατασκευή
To CMS είναι ένας ανιχνευτής μεγάλου μεγέθους, τεράστιας πολυπλοκότητας, αποτελούμενος από πολλά στρώματα, σχεδιασμένα το καθένα για ένα συγκεκριμένο σκοπό. Κατασκευάστηκε στην επιφάνεια σε 15 μεγάλες φέτες-τμήματα και πολλά μικρότερα κομμάτια ενώ διαφορετικά υποσυστήματά του δημιουργούν στρώματα γύρω από τον κεντρικό σωλήνα της δέσμης. Στην συνέχεια οι φέτες κατέβηκαν με ειδικό γερανό 100 μέτρα υπογείως στο χώρο του πειράματος όπου συναρμολογήθηκαν. Το κεντρικό στοιχείο που περιελάμβανε έναν μαγνήτη ζύγιζε περίπου 2000 τόνους. Το τελευταίο στοιχείο της κατασκευής του CMS κατέβηκε  στις 22 Ιανουαρίου 2008.
Δομή του ανιχνευτή
Όπως οι περισσότεροι ανιχνευτές της φυσικής των σωματιδίων, το  CMS αποτελείται απο διαφορετικά υπο-συστήματα τα οποία είναι σχεδιασμένα να μετρήσουν τον τύπο των σωματιδίων, την θέση, την ενέργεια και την ποσότητα της κίνησης των φωτονίων, ηλεκτρονίων, μιονίων και άλλων φαινομένων (πίδακες αδρονίων) που παράγονται κατά τη διάρκεια των συγκρούσεων.
Αποτελείται από αρκετά στρώματα, από το κέντρο προς τα έξω:
-έναν ανιχνευτή τροχιών από πυρίτιο
-έναν ηλεκτρομαγνητικό θερμιδομετρητή  (ECAL) ο οποίος αποτελείται από περίπου 80.000 κρυστάλλους από κράμα μολύβδου-βολφραμίου (PbWO4)
-έναν αδρονικό θερμιδομετρητή (HCAL) ο οποίος αποτελείται από παρεμβαλλόμενα στρώματα πυκνού υλικού (ορείχαλκο ή χάλυβα), εναλλασσόμενα με πλαστικούς σπινθηριστές ή κρυσταλλικές ίνες
-έναν υπεραγώγιμο σωληνοειδή μαγνήτη μήκους 13 μέτρων και διαμέτρου 6 μέτρων, ο οποίος παράγει ένα πεδίο έντασης 4Τ. Το μαγνητικό αυτό πεδίο κάμπτει τις τροχιές των φορτισμένων σωματιδίων, επιτρέποντας το διαχωρισμό τους και τη μέτρηση της ορμής τους.
-θαλάμους μιονίων, στα εξωτερικά του μαγνήτη. Τα μιόνια είναι τα σωματίδια που μπορούν να διασχίσουν τα διαφορετικά στρώματα ανιχνευτών και να φτάσουν στους ανιχνευτές που είναι απομακρυσμένοι από το σημείο σύγκρουσης.
Φωτογραφίες
αριστερά|342x342px
Εξωτερικοί σύνδεσμοι
Κατηγορία:CERN Κατηγορία:Σωματιδιακή φυσική
Άκοβα Αργολίδας
Η Άκοβα είναι χωριό της δημοτικής κοινότητας και δημοτικής ενότητας (τέως δήμου) Άργους, του δήμου Άργους - Μυκηνών, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Άργους του νομού Αργολίδος, στο γεωγραφικό διαμέρισμα Πελοποννήσου.
Γεωγραφία
Η Άκοβα είναι πεδινός οικισμός στο δυτικοκεντρικό τμήμα του νομού Αργολίδας. Βρίσκεται κοντά στους ανατολικούς πρόποδες της κορυφής «Μπαχριάμι» (1.031 μ.), στη νότια όχθη του Ξεριά και πάνω στην επαρχιακή οδό Άργους-Καρυάς, σε μέσο σταθμικό υψόμετρο 90. Απέχει 4 χλμ. Δ. του Άργους και 16 χλμ. περίπου ΒΔ. του Ναυπλίου.
Πληθυσμός
Ο πληθυσμός της Άκοβας έχει παραμείνει γενικά σταθερός απο το 1920 μέχρι και σήμερα με ελαφρές διακυμάνσεις
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 και προσαρτήθηκε στην κοινότητα Άργους του τέως νομού Αργολίδος & Κορινθίας. Το 1949 υπήχθη στον νομό Αργολίδος. Με το ΦΕΚ 87Α - 07/06/2010 αποσπάστηκε από τον δήμο Άργους και προσαρτήθηκε στον δήμο Άργους-Μυκηνών.
Πηγές
Κατηγορία:Χωριά του νομού Αργολίδας Κατηγορία:Δήμος Άργους - Μυκηνών
Perception
Εξωτερικοί σύνδεσμοι
Κατηγορία:Βιντεοπαιχνίδια του 2017 Κατηγορία:Βιντεοπαιχνίδια περιπέτειας πρώτου προσώπου Κατηγορία:Βιντεοπαιχνίδια του Nintendo Switch Κατηγορία:Βιντεοπαιχνίδια του PlayStation 4 Κατηγορία:Βιντεοπαιχνίδια των Windows Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια τρόμου Κατηγορία:Βιντεοπαιχνίδια με Unreal Engine Κατηγορία:Βιντεοπαιχνίδια τοποθετημένα στη Μασαχουσέτη Κατηγορία:Indie βιντεοπαιχνίδια
Ρίχαρντ φον Βάιτσζεκερ
Ο  Ρίχαρντ φον Βάιτσζεκερ (Richard von Weizsäcker, 1920-2015) ήταν Πρόεδρος της Γερμανίας από τo 1984 ως τo 1994.
Βιογραφία
Γεννήθηκε στις 15 Απριλίου 1920 στο νέο ανάκτορο της Στουτγκάρδης και είναι υιός του διπλωμάτη Ερνστ φον Βάιτσζεκερ (Ernst von Weizsäcker) και της Μαριάννε φον Γκρέβενιτς (Marianne von Graevenitz). Όταν ήταν 17 ετών μετέβη στη Βρετανία, όπου σπούδασε φιλοσοφία και ιστορία στο κολλέγιο Μπάλιολ της Οξφόρδης, στη συνέχεια φοίτησε στο Πανεπιστήμιο της Γκρενόμπλ στη Γαλλία.
Το 1974 ήταν υποψήφιος στις προεδρικές εκλογές χωρίς αποτυχία. Ο φον Βάιτσεκερ είναι μέλος του Χριστιανοδημοκρατικού Κόμματος της Γερμανίας και ήταν δήμαρχος του Δυτικού Βερολίνου από το 1981 μέχρι το 1984 και Πρόεδρος της Ομοσπονδιακής Δημοκρατίας της Γερμανίας από το 1984 μέχρι το 1994. Κατά τη διάρκεια της περιόδου της θητείας γερμανική ενοποίηση επιτεύχθηκε μέσω της ενσωμάτωσης του εδάφους της πρώην Λαοκρατικής Δημοκρατίας της Γερμανίας στην Ομοσπονδιακή Δημοκρατία της Γερμανίας, και έτσι έγινε ο πρώτος πρόεδρος της επανενωμένης Γερμανίας.
Απεβίωσε στις 31 Ιανουαρίου 2015.
Οικογένεια
Ο Βάιτσζεκερ είχε 4 παιδιά από τη σύζυγό του, Μαριάνα φον Κρέτσμαν. Ένα από τα παιδιά του, ο Φριτς, δολοφονήθηκε από έναν ένοπλο με μαχαίρι στις 19 Νοεμβρίου 2019, ενω δίδασκε στην κλινική Schlosspark-Klinik στο Βερολίνο, όπου εργαζόταν.
Παραπομπές
Κατηγορία:Πρόεδροι της Γερμανίας
Καλό Χωριό Σολέας
Το Καλό Χωριό (γνωστό και ως Καλό Χωριό Σολέας ή Καλό Χωριό Λεύκας) είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Λευκωσίας
Έλλο
Το Έλλο (ιταλικά: Ello) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Χεσούς Μοσκερά
Ο Χεσούς Μοσκερά (γεννημένος στις 23 Φεβρουαρίου 1993) είναι Ισπανός ποδοσφαιριστής. Είναι ευρέως γνωστός μετά τον πρωταγωνιστικό ρόλο του ως Ούγκο Μπελτράν στην ισπανική τηλεοπτική σειρά Toy Boy.
Βιογραφία
Από την ηλικία των 13 ετών, ο Χεσούς έπαιζε ποδόσφαιρο και μάλιστα πέρασε από πολλές ισπανικές ομάδες, συμπεριλαμβανομένου της Ατλέτικο Μπιλμπάο και της Μάλαγα Β. Αν και πλέον άλλαξε καριέρα, παραμένει οπαδός της Ρεάλ Μαδρίτης.
«Eίναι μια περίεργη ιστορία,» είπε σε μια του συνέντευξη. «Οι οντισιόν για τη σειρά γίνονταν στο γυμναστήριο και πήγα να παρουσιαστώ. Δεν φαντάστηκε ποτέ ότι είχα το προφίλ αυτού που έψαχναν ή ότι θα έκανα κάτι στην τηλέοραση ή μπροστά σε κάμερα. Αλλά το έκανα, παρουσιάστηκε και τρεις εβδομάδες αργότερα με πήραν τηλέφωνο για τον πρώτο γύρο δοκιμαστικών». Τα υπόλοιπα απλά ανήκουν στην ιστορία.
Όταν όμως του πρότειναν να περάσει από καστ για τη σειρά, ο 27χρονος αποφάσισε να δοκιμάσει την τύχη του και στην υποκριτική.
Επιπλέον
Κατηγορία:Ισπανοί ηθοποιοί
Έρβε
Το Έρβε (ιταλικά: Erve) είναι ιταλικός δήμος στην Επαρχία του Λέκκο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λέκκο
Α' Εθνική Πετοσφαίρισης Ελλάδας Γυναικών 1988–89
Το πρωτάθλημα βόλεϊ γυναικών της περιόδου 1988–89, ήταν το έβδομο στην ιστορία της Α' Εθνικής κατηγορίας, η οποία διαχωρίστηκε μετά το τέλος της προηγούμενης περιόδου σε δύο ομίλους, Α1 και Α2 με έξι ομάδες ο καθένας, και αποτέλεσαν την πειραματική μορφή των δύο κατηγοριών που καθιερώθηκαν οριστικά δύο χρόνια αργότερα (περίοδος 1990-1991). Οι ομάδες της Α1 αγωνίστηκαν ουσιαστικά για τις θέσεις 1-6 της Α' Εθνικής, ενώ οι ομάδες της Α2 για τις θέσεις 7-12. Και στις δύο κατηγορίες διεξήχθησαν τέσσερεις γύροι με πέντε αγωνιστικές, και η κάθε ομάδα έδωσε από 20 αγώνες. Η πρώτη ομάδα της Α2 προβιβάστηκε στην Α1, ενώ αγώνες μπαράζ έδωσαν η 5η και η 6η της Α1 και η 2η της Α2 για την τελευταία θέση στην Α1 της επόμενης περιόδου.
Α1 κατηγορία
Στην Α1 μετείχαν οι έξι πρώτες ομάδες του προηγούμενου πρωταθλήματος της Α' Εθνικής. Το πρωτάθλημα είχε πολλές ανακατατάξεις κατά τη διάρκειά του. Ο πρωταθλητής της προηγούμενης περιόδου Παναθηναϊκός ξεκίνησε και πάλι ως φαβορί, και μέχρι την ένατη αγωνιστική είχε μόλις μία ήττα στην έδρα του δυνατού Φιλαθλητικού (3-2). Τα πολλά προβλήματα τραυματισμών που προέκυψαν εκείνη την περίοδο, είχαν ως αποτέλεσμα την αποδυνάμωση της ομάδας, η οποία γνώρισε επτά ήττες στους εναπομείναντες έντεκα αγώνες.
Ο Ιωνικός Ν.Φ. αντιμετώπισε παρόμοια προβλήματα στην αρχή της περιόδου, με αποτέλεσμα να ηττηθεί στους πέντε από τους οκτώ πρώτους αγώνες του, ενώ παρούσιασε πλήρη σύνθεση για πρώτη φορά στον αγώνα της 13ης αγωνιστικής εναντίον του Παναθηναϊκού. Μετά την ήττα από τον Φιλαθλητικό (1-3) για την 9η αγωνιστική δεν ηττήθηκε ξανά και σημείωσε 12 συνεχόμενες νίκες, που τον έφεραν στην πρώτη θέση της τελικής βαθμολογίας σε ισοβαθμία με τον Φιλαθλητικό.
Η ομάδα της Θεσσαλονίκης με την ολοκλήρωση του τρίτου γύρου (15 αγώνες) είχε μόλις δύο ήττες, και τρεις βαθμούς διαφορά από τους δεύτερους Ιωνικό και Παναθηναϊκό. Στον τελευταίο όμως γύρο γνώρισε τρεις ήττες, από το ΖΑΟΝ (2-3 στη Θεσσαλονίκη), τον Παναθηναϊκό (3-2), και στον καθοριστικό αγώνα της προτελευταίας αγωνιστικής ηττήθηκε από τον Ιωνικό στην Αθήνα με 3-1, και ισοβάθμισε μαζί του. Με βάση τους κανόνες του πρωταθλήματος σε περίπτωση ισοβαθμίας στην πρώτη θέση δεν υπολογίζονταν οι νίκες και τα σετ (είχαν από δύο νίκες με τον Φιλαθλητικό να υπερτερεί στα σετ με 9-8), αλλά διεξαγόταν αγώνας μπαράζ. Ο αγώνας έγινε στην Καρδίτσα την Κυριακή 26 Μαρτίου του 1989. Ο Ιωνικός επικράτησε με 3-0 και κατέκτησε το πρωτάθλημα για πρώτη φορά στην ιστόρια του. Έγινε η τέταρτη μόλις ομάδα που το κατόρθωσε, μετά τους Παναθηναϊκό, ΖΑΟΝ και Φιλαθλητικό.
Α2 κατηγορία
Στην Α2 μετείχαν οι τέσσερεις τελευταίες ομάδες της προηγούμενης περιόδου (Σίρις, Άρης, Δράμα, Αθήνα) και οι πρωταθλήτριες της Β' Εθνικής (Δραπετσώνα, ΒΑΟ). Οι ομάδες της Δράμας και της Αθήνας ξεκίνησαν με το μειονέκτημα αρνητικών βαθμών, γιατί κατέλαβαν τις δύο τελευταίες θέσεις (9-10) στο προηγούμενο πρωτάθλημα. Συγκεκριμένα η 10η Αθήνα ξεκίνησε το πρωτάθλημα με -3 βαθμούς, και η 9η Δράμα με -2.
Την πρώτη θέση κατέλαβε αήττητη η Σίρις Σερρών και προβιβάστηκε στην Α1. Η Δραπετσώνα προκρίθηκε στους αγώνες μπαράζ για την Α1, ενώ οι Αθήνα και ΒΑΟ υποβιβάστηκαν στη Β΄ Εθνική.